Muffinssinälkään | Kotivinkki
Olgan kotona Muffinssinälkään 14.1.2015 00:01
Viimeinen vuosi on mennyt sen verran pullataikinoiden parissa, että nyt kun pullakirja on painossa, halusin tehdä pitkästä aikaa muffinsseja. Mustikkamuffinssit ovat takuuvarma valinta, aina. Tein nämä oikein voilla ja ohje on joku vanha taikinapohja, mistä aina varioin milloin minkälaisia muffinsseja. Eli mitään terveysmuffinsseja, mutta hyviä.Torstin mielestä muuten nämäkin olivat pullaa, tai siis puvvaa, kuten hän sanoo... Mustikkamuffinssit12 kpl 100 g pehmeää voita2 dl intiaanisokeria, tavallinenkin käy.2 munaa150 g jugurttia2 tl vaniljasokeria3,5 dl vaaleita spelttijauhoja tai vehnäjauhoja1 tl soodaa1 tl leivinjauhetta½ dl maitoa2 dl mustikoita Vatkaa pehemä voi ja sokeri kuohkeaksi. Vatkaa joukkoon kananmunat ja jugurtti.sekoita keskenään kuivat aineet ja sekoita ne taikinaan. Lisää lopuksi mustikat ja jaa taikina muffinssivuokiin.Paista muffinsseja 190°c (165° kiertoilma) n. 25 minuutia. Lisää uusi kommentti
- kakkara - (ei varmistettu)
14.1.2015 05:49	Kiitos Olga ohjeesta! Luen blogiasi ahkerasti, taitaa mennä jo kolmatta kertaa " uusintana "... Kirjotat hauskalla tavalla perheestäsi ja elostanne Marttilassa. Ihailen ahkeruuttasi. Tahtoisin kanssa käyttää noita spelttijauhoja mutta ovat vaan aika hinnakkaita ja tosi pienissä paketeissa... Olen opetellut ruokaohjeidesi myötä käyttämään soijatuotteita vaikka en kasvissyöjä olekkaan. Viime kesänä keräilin myös villiyrttejä luonnosta, pakastin niitä pussukoihin näin talven varalle. Vuohenputkiletut sai meidän perheen hihkumaan riemusta! Kiitos vielä sinulle ja perheellesi! Hyvää talven jatkoa teille kaikille sinne Marttilaan! Rapsutuksia eläimille! <3	vastaa
14.1.2015 08:50	Moi Kakkara,
Ja kiitos! Kiva kuulla että jaksat edelleen pysyä mukana! Minäkin olen pakastanut vuohenputkia, ne ovat kyllä nyt jo syöty, kevättä odotellessa... Iloista talvea sinulle! vastaa
14.1.2015 10:20	Hei! Makoisaa vuohenputkiaikaa täälläkin odotellaan!! Miten olet pakastanut/säilönyt niitä??
Terv. TiV	vastaa
elina vanhapiha (ei varmistettu)
14.1.2015 12:03	Voitais tehdä näi U: n kanssa! Äiti	vastaa
14.1.2015 20:26	Hei Olga, mistä ostat intiaanisokeria ja löytyykö sitä esim. kilon pakkauksissa? Itse olen löytänyt vain sellaisia pieniä pussukoita, mitkä loppuu sitten heti parin leivontakerran jälkeen...	vastaa
15.1.2015 21:45	Hei Satu, Minä olen ostanut isossa "säkissä" olisiko ollut 5kg, lahden kärkkäiseltä. Ja on ihan muihin myyjiin verrattuna edullista. ja on ihan sitä aitoa ( olen itse joskus jälleenmyynyt myös )	vastaa
15.1.2015 22:30	Kiitos vinkistä, täytyypä joskus poiketa sokeriostoksille :-)	vastaa
15.1.2015 19:59	Olen ostanut vasta kerran intiaanisokeria ja maku on hyvä, mutta koen ongelmaksi sen paakkuuntumisen koviksi möykyiksi (omassa pussissaan jauhokaapissa). Hankala vatkatessa, mutta kai ne sitten jotenkuten paistaessa sulaa, kun ei ainakaan valmiissa kakuissa ole tuntunut/näkynyt sokeripaakkuja. vastaa